**Ugovor**

**za nabavku robe lot 1**

**I UGOVORNE STRANE**

**KJP „ZOI'84 OCS“ d.o.o. Sarajevo**

Sjedište: Alipašina bb, 71000 Sarajevo

Koga zastupa direktor mr.sci Nevres Alispahić

Identifikacijski broj: 4200347000004

(u daljem tekstu: Kupac-primaoc lizinga)

i

**Raiffeisen Leasing doo Sarajevo**

Sjedište: Zmaja od Bosne bb

Koga zastupa Maja Jurčević

Identifikacijski broj: 4200898730003

Porezni identifikacijski broj: 200898730003

Transakcijski broj banke, ime i sjedište banke: 1610000042090057

(u daljem tekstu: Prodavac-isporučioc lizinga)

**II PREDMET UGOVORA**

**Član 1.**

(1) Predmet ovog Ugovora jenabavka novog autobusa/minibusa, model Otokar Sultan mega, putem finansijskog lizinga prema Tenderskoj dokumentaciji broj 1250-1/19 Kupca (primaoca lizinga) i Ponudi Prodavca (isporučioca lizinga), broj 0124301 od 20.05.2019. godine, koji su u prilogu ovog Ugovora i čine njegov sastavni.

(2) Prodavac (isporučioc lizinga) **Raiffeisen Leasing doo Sarajevo**, kao vlasnik vozila iz člana 1. ovog Ugovora koji je prema specifikaciji Kupca (primaoca lizinga) pribavio od Prodavca (isporučioca predmeta lizinga), uz zadržavanje prava svojine, prenosi na Kupca (primaoca lizinga) ovlaštenje držanje i korištenja vozila na rok od 4 (četiri).

(3) Prodavac (isporučilac predmeta lizinga) se obavezuje da Kupcu (primaocu lizinga) dostavi vozilo iz čl. 1.ovog Ugovora na način i pod uslovima iz ovog Ugovora.

**III OBAVEZE PRODAVCA**

**Član 2.**

Prodavca (isporučioc predmeta lizinga) se obavezuje:

1. da isporuči vozilo u skladu sa odredbama ovog Ugovora, usvojenom ponudom, tehničkim karakteristikama-specifikacijom iz tenderske dokumentacije;
2. da isporučeno vozilo mora u potpunosti odgovarati važećim domaćim ili međunarodnim standardima za ponuđenu vrstu roba.

**IV CIJENA I NAČIN PLAĆANJA**

**Član 3.**

(1) Ukupna vrijednost predmetnog ugovora iznosi **225.766,19 KM** (slovima: dvijestotinedvadesetpethiljadasedamstotinašezdesetšest i 19/100 konvertibilnih maraka) sa uključenim popustom PDV-om, odnosno **192.963,27 KM** (slovima: stostotinadevedesetdvijehiljadešezdesettri i 27/100 konvertibilnih maraka) bez uključenog PDV-a.

(2) Neto vrijednost nabavke predmeta ugovora putem finansijskog lizinga iznosi 192.963,27 KM, što sa obračunatim PDV-om iznosi 225.766,19 KM

(3) Cijena je fiksna i ne može se naknadno menjati tokom perioda važenja ovog Ugovora.

(4) Uplatu prve rate i ostalih jednokratnih troškova koji nastanu prilikom zaključenja Ugovora o finansijskom lizingu Kupac (primalac lizinga) će izvršiti na dan potpisivanja Ugovora o finansijkom lizingu.

**Član 4.**

(1) Ugovorenu cijenu Kupac (primaoc Lizinga) će platiti putem finansijskog lizinga i to PDV-om na kamatu sadržanu u finansijskom lizingu, kao i ostale troškove koji nastaju zaključenjem Ugovora o finansijskom lizingu na 48 jednakih mjesečnih rata, na osnovu posebnog Ugovora o finansijskom lizingu koji će Kupac kao primalac lizinga zaključiti sa Prodavcem (isporučiocem lizinga), najkasnije na dan isporuke vozila. Poseban ugovor bit će zaključen na temelju odluke (odobrenja) kreditnog odbora Raiffeisen Leasing d.o.o. Sarajevo, i isti će biti u skladu sa Zakonom o leasingu Federacije Bosne i Hercegovine.

(2) Ugovor o finansijskom lizingu za vozilo koji je predmet ovog Ugovora, Kupac (primalac lizinga) i Prodavac (isporučilac lizinga), zaključiće pod uslovima i elementima koje je Isporučilac lizinga dostavio u ponudi broj: 0124301 od 20.05.2019. godine,najkasnije na dan isporuke vozila.

(3) Kupac (primalac lizinga) može zahtijevati od Prodavca (isporučioca lizinga) da izmijeni određene članove Ugovora o finansijskom lizingu koji nisu u skladu sa Zakonom koji je Kupac (primalac lizinga) obavezan da primenjuje ili su ti elementi Ugovora u suprotnosti sa poslovnom politikom Kupca (primaoca lizinga).

(4) Kupac (primalac lizinga) ne može zahtijevati od Isporučioca lizinga da mijenja komercijalne i finansijske elemente Ugovora o finansijskom lizingu koje je isporučilac lizinga dao u ponudi. Plaćanjem posljednje rate lizinga predmet lizinga prelazi u trajno vlasništvo Kupca (primaoca lizinga).

(5) Prodavac (isporučilac lizinga) se obavezuje da nakon plaćanja poslednje rate prenese predmet lizinga u vlasništvo Kupca (primaoca lizinga). Kupac (primalac lizinga) će izvršavati sva plaćanja po srednjem kursu Centralne banke za KM na dan uplate.

(6) Primalac lizinga je dužan da predmet lizinga osigura kod društva za osiguranje i to od sljedećih rizika (potpuno –auto osiguranje sa uklјučenim rizikom od utaje i krađe u BiH, bez učešća u šteti).

(7) Instrumenti obezbjeđenja Ugovora o finansijskom lizingu su specijalna punomoć ovjerena u Sudu i 5 (pet) bjanko mjenice.

**Član 5.**

(1) Rok isporuke je 90 od dana stupanja ovog Ugovora na snagu.

(2) Primopredaju vozila vrše ovlaštena lica obje ugovorene strane.

(3) Primopredaja se vrši tako što će ovlaštene osobe izvršiti pregled vozila i sastaviti Zapisnik o primopredaji vozila. Nakon izvršenog pregleda, pristupiće se potpisivanju Zapisnika o primopredaji odnosno otpremnici od strane ovlaštenih predstavnika obje ugovorene strane.

(4) Ukoliko pregledano vozilo ne bude odgovaralo po bilo kom osnovu naručenom vozilu, ovlašteno lice Kupca (primaoca lizinga) će nedostatke zapisnički konstatovati i takvo vozilo neće primiti.

(5) Ovlašteno lice Kupca (primaoca lizinga) će navedenim zapisnikom utvrditi naknadni rok za ponovnu isporuku odgovarajućeg vozila, koji rok ne može biti duži od pet dana računajući od dana sačinjavanja zapisnika.

(6) Kada se utvrdi novi naknadni rok za isporuku, a Prodavac (isporučioc lizinga) ne isporuči odgovarajuće vozilo, u predmetnom naknadnom roku, Kupac (primalac lizinga) može raskinuti ovaj Ugovor jednostranom Izjavom volje bez bilo kakve obaveze naknade prema Prodavcu (isporučilocu lizinga).

**Član 6.**

(1) Garantni uslovi i dužina opštih i pojedinačnih garancija precizirane su u garantnom listu koji Prodavac (isporučilac predmeta lizinga) predaje Kupcu (primaocu lizinga) u momentu isporuke putničkih automobila, zajedno sa servisnom knjižicom i ostalom dokumentacijom.

(2) Garantni period za vozilo je minimum 24 mjeseci ili minimalno pređenih 120.000 km, počev od dana preuzimanja vozila. Garancija na bateriju (akumulator) minimum 24 mjeseca ili minimum pređenih 60.000 km u zavisnosti od toga šta prije nastupi. Garancija na koroziju je minimum 48 mjeseci.Garancija na boju min 36 mjeseci dok garancija na sam lak min 12 mjeseci.

(3) Redovno održavanje u garantnom roku vršiće se u vremenu i intervalima kako je predviđeno servisnom knjižicom.

(4) Vanredno održavanje vršiće se po potrebi u slučaju kvarova koji ne podliježu garanciji.

(5) U toku trajanja garantnog roka Prodavac (isporučilac predmeta lizinga) se obavezuje da sve eventualne kvarove koji se pojave, popravi bez naknade u zakonskom roku i pod uslovima predviđenim u garantnom listu, a koji nisu nastali nepravilnom upotrebom ili fizičkim oštećenjima, kao i sva oštećenja prouzrokovana ovim nedostacima.

(6) U slučaju da obaveze iz prethodnog stava ovog člana ne uradi u predviđenom roku, Prodavac (isporučilac predmeta lizinga) je dužan da vozilo zamijeni novim.

(7) Prodavac (isporučilac predmeta lizinga) je u obavezi da tokom trajanja garantnog perioda, kao i nakon isteka odnosno održavanja u vangarantnom periodu obezbjedi servis za predmetna vozila.

**Član 7.**

Za koordinaciju operativnih aktivnosti na realizaciji ovog Ugovora, na način i u ugovorenim rokovima, imenuju se:

* za Kupca: Suad Jusić, tel: 061/295-568;
* za Prodavca: Edin Perviz tel: 033/254-342.

**V GARANCIJA ZA UREDNO IZVRŠENJE UGOVORA**

**Član 8.**

(1) Prodavac (isporučilac lizinga) se obvezuje Kupcu (primaocu lizinga) u roku od 10 (deset) radnih dana od dana stupanja ovog ugovora na snagu dostaviti bankarsku garanciju na iznos od 10% ugovorene vrijednosti sa PDV-om, kao garanciju za uredno izvršenje ugovora, sa rokom važnosti 90 dana + 30 dana za lot 1

(2) Garantne dokumente nasloviti i dostaviti na adresu: ”KJP ZOI’84 OCS d.o.o. Sarajevo, ul Alipašina bb, 71000 Sarajevo. Bankovna garancija za uredno izvršenje ugovora će poslužiti za pokrivanje svake štete i troškova koje Kupac (primaoc lizinga) može imati ukoliko Prodavac (isporučilac lizinga) prekrši bilo koju odredbu ugovora o nabavci predmetnih usluga nakon što se isti prethodno obavijesti o eventualnim propustima i pozove da otkloni takve propuste.

(3) Ukoliko ne nastupi ni jedan od slučajeva koji bi zahtijevao realizaciju garancije za uredno izvršenje ugovora, Kupca (primaoc lizinga) vrši povrat garancije za uredno izvršenje ugovora u roku od 30 dana od isteka roka njenog važenja.

(4) Prodavac (isporučilac lizinga) snosi odgovornost za sve, materijalne i nematerijalne, štete nastale Kupcu (primaocu lizinga) i trećim osobama krivicom Prodavca (isporučioca lizinga) kao i sve štete nastale od opasne stvari i opasne djelatnosti, tijekom izvršenja predmeta ovog sporazuma.

(5) Bankarska garancija mora biti neopoziva, bezuvjetna, plativa na prvi poziv, bez prava na prigovor i primjedbe.

**VI STUPANJE NA SNAGU I RJEŠAVANJE SPOROVA**

**Član 9.**

(1) Ovaj Ugovor smatrat će se zaključenim danom obostranog potpisivanja od strane ovlaštenih lica sporazumnih strana, a isti stupa na snagu pod uslovom da isti bude odobren od strane kreditnog odbora Raiffeisen Leasing d.o.o. Sarajevo. U slučaju da ugovor ne bude odobren od strane kreditnog odobora Raiffeisen Leasing d.o.o. Sarajevo isti se stavlja van snage, te će se smatrati da isti nije bio niti zaključen. U slučaju kolizije ugovornih odredbi ovog ugovora i ugovora koje će ugovorne strane naknadno zaključiti primjenjivat će se odredbe naknadno zaključenog ugovora o finansijskom leasingu.

(2) U slučaju kašnjenja u isporuci roba do kojeg je došlo krivicom Prodavca (davaoca lizinga) isti će platiti ugovornu kaznu u skladu sa Zakonom o obligacionim odnosima u iznosu od 1% naručene robe za svaki dan kašnjenja do urednog ispunjenja, s tim da ukupan iznos ugovorene kazne ne može preći 10% od ukupno ugovorene vrijednosti robe koja je predmet narudžbe. Prodavac (davaoc lizinga) je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od ugovornog organa.

(3) Kupac (primalac lizinga) neće naplatiti ugovorenu kaznu ukoliko je do kašnjenja došlo usljed više sile. Pod višom silom se podrazumjeva slučaj kada ispunjenje obaveze postane nemoguće zbog vanrednih vanjskih događaja na koje Prodavac (davaoc lizinga) nije mogao uticati niti ih predvidjeti.

**Član 10.**

Svaka od ugovornih strana može pokrenuti postupak raskida Ugovora ako druga strana ne izvršava preuzete utvrđene obaveze, uz otkazni rok od 15 (petnaest) dana.

**Član 11.**

Eventualno nastale sporove pri realizaciji ovog Ugovora, ugovorne strane će rješavati mirnim putem, u protivnom ugovara se nadležnost suda opšte stvarne nadležnosti u Sarajevu.

**VII OSTALE ODREDBE**

**Član 12.**

Prodavac (davaoc lizinga) nema pravo da u svrhu izvršenja ovog Ugovora zapošljava, fizičke ili pravne osobe koje su bile uključene u pripremu tenderske dokumentacije, ili su bile u svojstvu članova Komisije za javne nabavke, najmanje šest mjeseci po stupanju na snagu istog.

**Član 13.**

Za sve što nije regulisano ovim Ugovorom primjenjivaće se odredbe propisa Zakona o obligacionim odnosima u Bosni i Hercegovini.

**Član 14.**

Punovažne i obavezujuće su samo one izmjene i dopune ovog Ugovora koje su ugovorne strane sačinile sporazumno i u pisanoj formi.

**Član 15**.

Ovaj Ugovor je sačinjen u 4 (četiri) istovjetna primjerka od kojih svaka ugovorna strana zadržava po 2 (dva) primjerka.

|  |  |  |
| --- | --- | --- |
| **Za Prodavca (davaoc lizinga)** |  | **Za Kupca (primaoc lizinga)** |
| Maja Jurčević |  | mr.sci Nevres Alispahić, direktor |

1752/19

19.06.2019